Erityisluonnetta koskevista todistuksista annetun neuvoston asetuksen (ETY) N:o 2082/92 8 artiklan 1 kohdassa toisessa alakohdassa tarkoitettu rekisteröintihakemuksen julkaiseminen

(2002/C 63/06)

Tämä julkaiseminen sisältää oikeuden vastustaa rekisteröintiä mainitun asetuksen 8 ja 9 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä viiden kuukauden kuluessa julkaisemisesta. Julkaiseminen perustellaan seuraavilla tekijöillä, erityisesti 4 kohdan 2, 3 ja 4 alakohdalla, joiden mukaan hakemus katsotaan perustelluksi asetuksessa (ETY) N:o 2082/92 tarkoitetulla tavalla.

ERITYISLUONNETTA KOSKEVAN TODISTUKSEN REKISTERÖINTIHAKEMUS

NEUVOSTON ASETUS (ETY) N:o 2082/92

Asiakirjan kansallinen numero: -

1. Toimivaltainen viranomainen

Nimi: Ministero delle Politiche agricole e forestali

Osoite: Via XX Settembre, 20, I-00187 Roma

Puh. (39-06) 46 65 51 09

Faksi (39-06) 42 01 31 26.

2. Hakijaryhmittymä

2.1 Nimi: Associazione nazionale per il miele vergine integrale

2.2 Osoite: Kotipaikka: Piazza XX Settembre, 3, I-40024 Castel San Pietro Terme (Bologna)

Toimipaikka: Via Reggio, 8, I-10153 Torino

Puhelin ja faksi (39-011) 248 23 39.

2.3 Kokoonpano: neljä alueellista tuottajaosuuskuntaa, yksi kansallinen osuuskuntien liitto, yksi kansallinen tuottajayhdistysten liitto, 15 tuottaja- tai jalostajayritystä

3. Tuotteen tyyppi: Muut (IV, 12)

4. Yhteenveto tavaraerittelystä (yhteenveto 6 artiklan 2 kohdan edellytyksistä):

4.1 Nimi: Miele Vergine Integrale

4.2 Erityinen tuotanto- tai valmistustapa: Hunaja tuotetaan järjestelmällisissä liikkuvan kennon pystysuoraan kasvavissa mehiläispesissä, joiden kennokakuissa ei ole poikueita eikä siitepölyä. Hunaja otetaan pesistä ainoastaan mekaanisin keinoin, lingotaan keskipakovoimaa käyttäen ja puhdistetaan dekantoimalla ja/tai suodattamalla tiloissa, joissa suhteellinen kosteus on alle 60 prosenttia. Savun käyttöä, pesien sijaintia ja kosteuden poistomenetelmiä on rajoitettu. Valmistettaessa tuotetta kaupan pitoa varten sallitaan vain sellaiset perinteiset tekniikat, jotka eivät muuta hunajan koostumukseen liittyviä ominaisuuksia eivätkä estä kiteytymisen luonnollista kehitystä: erityisesti sellaisia toimia rajoitetaan, jotka tapahtuvat 25 °C:ta korkeammassa lämpötilassa. Hunajan lämmittäminen 40 °C:ta korkeammassa lämpötilassa on myös kielletty, ja hunajaa voidaan säilyttää 25-32 °C:n lämpötilassa enintään 30 päivää, 32-38 °C:n lämpötilassa enintään 7 päivää ja 38-40 °C:n lämpötilassa enintään 72 tuntia. Säilytys ennen kulutukseen luovutusta tapahtuu enintään 25 °C:n lämpötilassa. Tuote on luovutettava kulutukseen 24 kuukauden kuluessa linkoamisesta.

4.3 Perinteinen luonne: Miele vergine integrale vastaa parasta saatavilla olevaa tuotetta ennen teollisten tekniikkojen käyttöön ottoa hunajan tuotannossa. Koska korkealämpöisiä lämpökäsittelyjä ei käytetä, hunajan fyysiset, kemialliset ja aistinvaraiset ominaisuudet säilyvät, ja kuluttaja tunnistaa tuotteen välittömästi. Nimitys "vergine integrale" (puhdas ja kokonainen) johtuu perinteisistä hunajan puhtauteen (puhdas ja luonnonmukainen) ja kokonaisuuteen (ainesosia ei ole otettu pois, lisätty tai muutettu) viittaavista käsitteistä.

4.4 Tuotteen kuvaus: Miele vergine integralen aistinvaraiset ominaisuudet vastaavat tuotteen luonnollista alkuperää; sen ulkonäkö riippuu tuotteen koostumuksesta, vuodenajasta ja eritelmän edellytysten noudattamisesta. Sen fyysiset ja kemialliset ominaisuudet määritetään tiukemmin kuin yhteisön lainsäädännössä (kosteusprosentti korkeintaan 18 ja hydroksimetyylifurfuraalin määrä korkeintaan 25 milligrammaa yhdessä kilogrammassa). Kuvaus käsittää yhdestä kukkalajista saatujen neljäntoista miele vergine integrale -lajin aistinvaraisten, siitepölyyn liittyvien sekä fyysisten ja kemiallisten ominaisuuksien määrittelyn.

4.5 Erityisluonteen täyttymisen edellyttämät vähimmäisvaatimukset ja valvontamenetelmät: Tarkastus perustuu pääasiallisesti linkoamisen jälkeen kerättyjen miele vergine integrale -näytteiden aistinvaraisten, siitepölyyn liittyvien sekä fyysisten ja kemiallisten ominaisuuksien analyysista saatujen tietojen toteamiseen. Tarkastusten suorittamiseksi tarpeelliset analyysimenetelmät ovat eritelmän liitteessä.

5. Asetuksen 13 artiklan 2 kohdan mukainen varauspyyntö: Ryhmittymä pyytää kyseisen maataloustuotteen nimen suojaamista 13 artiklan 2 kohdan a alakohdan mukaisesti. Suojaa koskeva pyyntö on esitettävä kaikilla virallisilla kielillä.

EY N:o: S/IT/0002/95.01.12.

Täydellisen asiakirjan vastaanottopäivä: 26.5.2000.